**STATUT**

**KANTONALNOG JAVNOG PREDUZEĆA**

**„VETERINARSKA STANICA“ D.O.O. SARAJEVO**

**SARAJEVO, NOVEMBAR 2018. GODINE**

**STATUT**

**KANTONALNOG JAVNOG PREDUZEĆA**

**„VETERINARSKA STANICA“ D.O.O. SARAJEVO**

**I – OPŠTE ODREDBE**

**Član 1.**

Statutom Kantonalnog javnog preduzeća „Veterinarska stanica“ d.o.o. Sarajevo, (u daljem tekstu: Preduzeće), uređuje se:

1. Firma i sjedište Preduzeća,

2. Djelatnosti koje Preduzeće obavlja,

3. Iznos osnovnog kapitala i visina udjela,

4. Planiranje i vođenje poslovanja i zastupanje preduzeća,

5. Način utvrđivanja, podjela dobiti i pokriće gubitka,

6. Prava i obaveze osnivača,

7. Organizacija preduzeća,

8. Upravljanje i način donošenja odluka, sastav, način imenovanja i razrješenja, ovlaštenja i odgovornosti organa preduzeća,

9. Način informisanja osnivača o poslovanju preduzeća,

10. Opći akti preduzeća,

11. Prava radnika,

12. Usvajanje i primjena etičkog kodeksa,

13. Poslovna tajna,

14. Javnost rada, izvještavanje i ograničenje ovlaštenja,

15. Zabranjene i ograničene aktivnosti preduzeća,

16. Primjena knjigovodstvenih, finansijskih i računovodstvenih sredstava,

17. Zaštita životne sredine,

18. Način pristupanja društvu i prestanak članstva u društvu,

19. Spajanje, pripajanje, podjela, promjena oblika i prestanak preduzeća,

20. Postupak izmjena i dopuna statuta,

21. Prelazne i završne odredbe.

**Član 2.**

Preduzeće je pravni sljednik Javnog preduzeća „Kantonalna veterinarska stanica“ Sarajevo, sa potpunom odgovornošću.

Preduzeće je registrovano Rješenjem Kantonalnog suda u Sarajevu broj: UF/I 3657/97 od 15.12.1997. godine i ima svojstvo pravnog lica sa pravnom i poslovnom sposobnošću.

Preduzeće je upisano u registar pravnih subjekata koji se vodi kod Općinskog suda u Sarajevu.

**Član 3.**

Preduzeće je pravno lice koje samostalno obavlja djelatnost od opšteg interesa upisanu u sudski registar.

**II – FIRMA I SJEDIŠTE PREDUZEĆA**

**Član 4.**

Preduzeće posluje pod firmom: Kantonalno javno preduzeće „Veterinarska stanica“ d.o.o. Sarajevo.

Skraćeni naziv preduzeća je: KJP „Veterinarska stanica“ d.o.o. Sarajevo.

**Član 5.**

Sjedište Preduzeća je u Sarajevu, u ulici Nikole Šopa br. 41, općina Ilidža.

Sjedište Preduzeća može biti izmijenjeno Odlukom Nadzornog odbora, uz saglasnost Osnivača.

**Član 6.**

Preduzeće ima pečat okruglog oblika u kome je ispisan puni naziv firme, koji služi za ovjeru poslovne korespodencije, i štambilj četvrtastog oblika, koji sadrži puni naziv firme, a služi za ovjeru podnesaka (akata).

Podružnica ima svoj pečat okruglog oblika u kojem je ispisan puni naziv firme i naznaka da se radi o podružnici, a služi za ovjeru poslovne korespodencije, i štambilj četvrtastog oblika, koji sadrži puni naziv firme, a služi za ovjeru podnesaka (akata).

**Član 7.**

Preduzeće ima podružnice, koje na prijedlog preduzeća, osniva Skupština Kantona Sarajevo, i to:

* Veterinarske ambulante (VTA) u općinama na području Kantona Sarajevo
* „Podružnica 1“ – Prača u općini Pale-Prača, Bosansko-podrinjski kanton

**Član 8.**

Sva poslovna pisma i narudžbe Preduzeća moraju sadržavati:

* Punu firmu i sjedište Preduzeća;
* Naziv i sjedište institucije, kod koje je i broj pod kojim Preduzeće upisano u sudski registar;
* Broj računa sa naznakom i sjedištem finansijske organizacije, kod koje Preduzeće ima otvoren račun, odnosno račune, ako ih ima više;
* Porezni broj i Identifikacioni broj;
* Po potrebi i druge podatke.

**III - DJELATNOST PREDUZEĆA**

**Član 9.**

Djelatnosti Preduzeća u unutrašnjem prometu su upisane u registar Općinskog suda u Sarajevu, usklađene sa standardnom klasifikacijom djelatnosti BiH (“Službeni glasnik BiH”, broj 47/10) i iste su kako slijedi:

Vrši uvoz i izvoz, promet na veliko i malo veterinarskih lijekova, vakcina, seruma i dijagnostičkog materijala, veterinarske, medicinske opreme i instrumenata u skladu sa Zakonom o lijekovima koji se upotrebljavaju u veterinarstvu (“Službene novine F BiH” br. 15/98)

Sredstava za dezinfekciju, dezinsekciju i deratizaciju i radiološku dekontaminaciju opreme i sredstava za unapređenje stočarstva, stočne hrane i dodataka stočnoj hrani, aditiva živih životinja i jajnih ćelija, sredstava i opreme za kućne ljubimce, egzotiku i akvaristiku.

Obavlja propisane veterinarsko-zdravstvene preglede živih životinja namijenjenih za klanje, pregled mesa i organa zaklanih životinja, namirnica životinjskog porijekla u unutrašnjem prometu, proizvodnji i skladištenju;

01.41 Uzgoj muznih krava

01.42 Uzgoj ostalih goveda i bivola

01.43 Uzgoj konja, magaraca, mula i mazgi

01.44 Uzgoj deva i lama

01.45 Uzgoj ovaca i koza

01.47 Uzgoj peradi

01.49 Uzgoj ostalih životinja

01.62 Pomoćne djelatnosti za uzgoj životinja

38.22 Obrada i zbrinjavanje opasnog otpada

46.21 Trgovina na veliko žitaricama, sirovim duhanom, sjemenjem i hranom za životinje

46.23 Trgovina na veliko živim životinjama

46.31 Trgovina na veliko voćem i povrćem

46.38 Trgovina na veliko ostalom hranom, uključujući ribe, ljuskare i mekušce

46.44 Trgovina na veliko porculanom, proizvodima od stakla i sredstvima za čišćenje

46.49 Trgovina na veliko ostalim proizvodima za domaćinstvo

46.73 Trgovina na veliko drvom, građevinskim materijalom i sanitarnom opremom

47.74 Trgovina na malo medicinskim pripravcima i ortopedskim pomagalima u specijaliziranim prodavaonicama

47.75 Trgovina na malo kozmetičkim i toaletnim proizvodima u specijaliziranim prodavnicama

47.76 Trgovina na malo cvijećem, sadnicama, sjemenjem, gnojivom, kućnim ljubimcima i hranom za kućne ljubimce u specijaliziranim prodavaonicama

71.20 Tehničko ispitivanje i analiza

75.00 Veterinarske djelatnosti

81.21 Osnovno čišćenje zgrada

81.22 Ostale djelatnosti čišćenja zgrada i objekata

81.29 Ostale djelatnosti čišćenja

84.12 Reguliranje djelatnosti javnih subjekata koji pružaju zdravstvenu zaštitu, usluge u obrazovanju i kulturi i druge društvene usluge, osim obaveznog socijalnog osiguranja

96.03. Pogrebne i srodne djelatnosti

96.09 Ostale lične uslužne djelatnosti d.n..

**Član 10.**

Preduzeće obavlja djelatnosti u vanjskotrgovinskom poslovanju:

1. Trgovina iz okvira registrovane djelatnosti i
2. Usluge iz okvira registrovane djelatnosti

**IV - IZNOS OSNOVNOG KAPITALA PREDUZEĆA I VISINA UDJELA**

**Član 11.**

Osnivač je za rad Preduzeća obezbjedio novčana sredstva u iznosu od 10.000,00 (slovima: desethiljada) KM u novcu, što predstavlja 100% udjela i čini osnovni kapital Preduzeća.

Osnovni iznos kapitala se ne može smanjivati ispod iznosa od 1.000,00 (slovima: hiljadu) KM utvrđenog članom 307. stav (1) Zakonom o privrednim društvima („Službene novine Federacije BiH“ br. 81/15).

Osnivač može u toku poslovne godine povećati vrijednost osnovnog kapitala Preduzeća novim ulaganjem.

**Član 12.**

Povećanje i smanjenje osnovnog kapitala vrši se na prijedlog Skupštine Preduzeća, a o istoj odluku donosi Skupština Kantona Sarajevo.

Preduzeće može formirati statutarne rezerve.

**Član 13.**

Statutarne rezerve se formiraju iz dobiti i drugih izvora u skladu sa važećim propisima, a može se koristiti za pokriće gubitaka i drugih nepredviđenih troškova u poslovanju na osnovu odluke Skupštine Preduzeća.

**V - PLANIRANJE I VOĐENJE POSLOVANJA I ZASTUPANJE PREDUZEĆA**

**Član 14.**

Uprava Preduzeća, koristeći se dobrom poslovnom praksom, planirati će razvoj Preduzeća pripremom trogodišnjeg plana poslovanja. Nakon usvajanja trogodišnjeg plana poslovanja isti će biti predočen vanjskom revizoru i ministarstvu nadležnom za Preduzeće.

**Član 15.**

Plan poslovanja Preduzeća će sadržavati najmanje kako slijedi predviđanje prihoda i rashoda:

* Kapitalne izdatke predložene za period koji plan poslovanja obuhvata;
* Izvor finansija predloženih za navedene kapitalne izdatke, te druge poslovne ciljeve;
* Sve zajmove i kredite čije je uzimanje planirano u period koji plan poslovanja obuhvata;
* Garancije čije je davanje predloženo za osiguranje tih zajmova odnosno kredita;
* Prijedloge za osnivanje ili kupovinu novih preduzeća ili poslova (bilo u cjelini ili djelimično) ili prodaju bilo kojeg od zavisnih preduzeća (tj. supsidijara), te kadrovsku popunu, kao i prateće rashode za ovakve aktivnosti;
* Prijedloge za korištenje viška prihoda/dobiti za period obuhvaćen planom poslovanja;
* Predviđene finansijske izvještaje, funkcionalni i glavni budžet sa polugodišnjim analizama i budžet obrtnog kapitala. Budžeti moraju odražavati planirane aktivnosti Preduzeća i sa tim aktivnostima povezane prihode i rashode, i
* Zapošljavanje, kao i predviđene troškove za to.

Plan poslovanja će za period za koji je donesen, predstavljati osnov poslovnih aktivnosti Preduzeća. Bez obzira na prednje, Uprava će godišnje usaglašavati plan poslovanja, te u slučaju potrebe, a u skladu sa ciljevima istog, revidirati i usaglasiti isti, radi prilagođavanja Plana poslovanja tržišnim uvjetima.

**Član 16.**

U okviru djelatnosti, Preduzeće obavlja sljedeće poslove:

- Obavlja propisane veterinarsko -zdravstvene preglede živih životinja namijenjenih za klanje, pregled mesa i organa zaklanih životinja, namirnica životinjskog porijekla u unutrašnjem prometu, proizvodnji i skladištenju;

- Vrši uvoz i izvoz, promet na veliko i malo veterinarskih lijekova, vakcina, seruma i dijagnostičkog materijala, veterinarske, medicinske opreme i instrumenata u skladu sa Zakonom o lijekovima koji se upotrebljavaju u veterinarstvu (“Službene novine F BiH” br: 15/98);

- Sredstava za dezinfekciju, dezinsekciju i deratizaciju i radiološku dekontaminaciju opreme i sredstava za unapređenje stočarstva, stočne hrane i dodataka stočnoj hrani, aditiva živih životinja i jajnih ćelija, sredstava i opreme za kućne ljubimce, egzotiku i akvaristiku.

**Član 17.**

Preduzeće može obavljati poslove samo u okviru djelatnosti upisane u sudski registar.

Preduzeće može obavljati i druge poslove koji se uobičajeno obavljaju uz djelatnosti upisane u sudski registar, u obimu i na način koji su potrebni za poslovanje, a ne predstavljaju obavljanje tih poslova kao redovne djelatnosti.

**Član 18.**

Preduzeće može osnivati ili kupovati nova preduzeća ili obavljati poslovne djelatnosti, bilo u cjelini ili djelimično, samo kada su isti:

- Uključeni u poslovne djelatnosti koje su direktno vezane za djelatnost Preduzeća,

- Kada je to kupovina koja bi direktno mogla biti od koristi Preduzeću i koja bi, između ostalog, značajno doprinjela poboljšanju kapaciteta ili finansijskog stanja Preduzeća u cjelini.

Preduzeće može bez upisa u sudski registar da obavlja i druge poslove koje služe djelatnosti upisane u registar koje se uobičajeno obavljaju uz te djelatnosti, u manjem obimu ili povremeno.

**Član 19.**

Direktor Preduzeća zastupa i predstavlja Preduzeće u unutrašnjem i vanjskotrgovinskom prometu, bez ograničenja.

**VI -NAČIN UTVRĐIVANJA, PODJELE DOBITI I POKRIĆA GUBITKA**

**Član 20.**

Preduzeće ostvaruje dobit vršenjem poslova iz okvira svoje djelatnosti i snosi rizik za rezultate svog poslovanja.

Utvrđivanje prihoda, rashoda i rezultata poslovanja vrši se polugodišnjim i godišnjim obračunom u skladu sa zakonom.

Dobit preduzeća postoji kada Preduzeće po godišnjem obračunu iskaže dobit (vrijednost koja ostane po podmirenju zakonskih obaveza i drugih obaveza Preduzeća).

**Član 21.**

Dobit koja ostaje Preduzeću predstavlja neto čistu dobit. Neto dobit je finansijski rezultat poslovanja Preduzeća u toku poslovne godine, koja se dobije poslije odbitka svih troškova poslovanja i svih davanja po osnovu doprinosa, poreza i drugih finansijskih tereta.

U svakoj finansijskoj godini Uprava Preduzeća, na bazi utvrđenog iznosa neto dobiti izražene u finansijskom izvještaju pripremljenom u skladu sa pozitivnim propisima, naročito Zakonom o računovodstvu i reviziji FBiH, predlaže iznos, ukoliko za to postoje uvjeti, da se za datu finansijsku godinu rasporedi kao dobit.

Prilikom odlučivanja o iznosu koji može biti raspoređen kao dobit, Uprava Preduzeća će voditi računa o preporukama datim od Odbora za reviziju, te ukupnim finansijskim obavezama Preduzeća u finansijskoj godini na koju se raspodjela odnosi, uključujući i iznos neto dobiti potrebnog Preduzeću u toj finansijskoj godini za realizaciju bilo kojeg zadatka iz plana poslovanja Preduzeća, kao i iznos kapitalnih izdatka, te drugih investicija neophodnih za pravilno održavanje i rast Preduzeća.

Dobit Preduzeća se može raspoređivati u fondove rezervi do jedne polovine neto dobiti raspoloživog za raspodjelu i/ili se isplatiti, a može ostati i kao akumulirana dobit.

Odluku o raspodjeli dobiti donosi Skupština Preduzeća.

**Član 22.**

Uprava Preduzeća u svakoj finansijskoj godini na bazi utvrđenog iznosa neto dobiti izražene u svome revidiranom izvještaju, pripremljenom prema Zakonu o računovodstvu i reviziji u FBiH, predlaže iznos koji se za datu finansijsku godinu raspoređuje kao dobit.

**Član 23.**

Prilikom odlučivanja o iznosu koji može biti raspoređen kao dobit, Skupština Preduzeća će voditi računa o preporukama danim od Odbora za reviziju, te ukupnim finansijskim obavezama Preduzeća u finansijskoj godini, uključujući iznos neto dobiti potrebne Preduzeću u toj finansijskoj godini za realizaciju bilo koje zadaće i plana poslovanja Preduzeća, kao i iznos kapitalnih izdataka, te drugih investicija potrebnih za pravilno održavanje i rad Preduzeća.

**Član 24.**

Odluku o raspolaganju dobiti donosi Skupština Preduzeća, na obrazložen prijedlog Uprave, uz prethodno pribavljeno mišljenje Nadzornog odbora.

**Član 25.**

Ukoliko Preduzeće u svom poslovanju iskaže gubitak, isti će se pokriti iz sredstava Preduzeća, fonda rezervi i drugih sredstava koja se u skladu sa Zakonom i drugim propisima mogu koristiti za pokriće gubitka.

Kada Preduzeće u polugodišnjem i godišnjem izvještaju iskaže gubitak, Uprava je dužna preduzeti mjere za otklanjanje nastalog gubitka

**Član 26.**

Ukoliko Preduzeće nije u mogućnosti otkloniti nastali gubitak u poslovanju dužno je donijeti odluku o prestanku rada, te pokrenuti postupak provođenja likvidacije, odnosno stečaja.

**VII -PRAVA I OBAVEZE OSNIVAČA**

**Član 27.**

Osnivač Preduzeća je Kanton Sarajevo.

Prava i obaveze, u ime osnivača, vrši Skupština Preduzeća.

Skupština Preduzeća podnosi osnivaču Izvještaj o radu i poslovanju Preduzeća najmanje jednom godišnje.

**Član 28.**

Prava i obaveze osnivača utvrđena su zakonom, osnivačkim aktom, Statutom i drugim općim aktima Preduzeća.

Osnivač ima obavezu:

- Pridržavati se zakona i drugih propisa u poslovanju,

- Suzdržavati se od nanošenja štete prema Preduzeću.

**Član 29.**

Osnivač ima pravo:

* Uvida u poslovne knjige Preduzeća i poslovne isprave na osnovu kojih se vode poslovne knjige neposredno ili putem ovlaštene osobe bez posebne najave u svako vrijeme,
* Staviti primjedbu na ispravnost vođenja poslovnih knjiga,
* O vlastitom trošku imenovati revizora za pregled poslovnih knjiga.

Ukoliko se revizija pokaže osnovanom troškove revizije snosi Preduzeće.

**VIII - ORGANIZACIJA PREDUZEĆA**

**Član 30.**

Preduzeće posluje kao jedinstveni pravni subjekt, čije će se poslovanje, organizacija, način vođenja poslovnih knjiga kao i ostala pitanja od značaja za organizaciju i rad Preduzeća detaljnije urediti internim općim aktima Preduzeća.

Radi ostvarivanja što povoljnijih rezultata u izvršavanju poslova i radnih zadataka Preduzeće može internim općim aktom organizovati rad po organizacionom jedinicama Preduzeća koje mogu poslovati i van sjedišta Preduzeća (veterinarske stanice, službe, odjele, sektore, podružnice, i slično).

Preduzeće može imati i svoje podružnice, čije će se osnivanje vršiti u skladu sa Zakonom.

Podružnice su poslovne jedinice koje nemaju svojstvo pravnog lica, ali mogu obavljati sve poslove u okviru djelatnosti Preduzeća i pri tome sticati prava i preuzimati obaveze u ime i za račun Preduzeća.

Podružnice se upisuju u registar društava suda kod kojeg je upisano Preduzeće.

Preduzeće planira svoje poslovanje i razvoj, te odlučuje o vrsti i sadržini planova poslovanja i razvoja Preduzeća. Preduzeće planiranje poslovanja i razvoja prilagođava ciljevima radi kojih je osnovano i uslovima djelovanja zakonitosti tržišta.

O radu i poslovanju Preduzeća vode se poslovne knjige u skladu sa Zakonom. Preduzeće je dužno za svaku poslovnu godinu, u skladu sa važećim zakonskim propisima, sastaviti periodični obračun i završni račun.

Preduzeće donosi trogodišnje planove poslovanja. Preduzeće će usaglašavati trogodišnji plan poslovanja sa kretanjima uslova poslovanja, odnosno, vršiti revidiranje trogodišnjeg plana na godišnjem nivou.

**Član 31.**

Poslovanje Preduzeća se obavlja kroz sljedeće organizacione jedinice:

- Veterinarske ambulante (VTA)

- Veterinarska apoteka

- Mikrobiološko-hemijski laboratorij

- Odjeljenje za dezinfekciju, dezinsekciju i deratizaciju (DDD)

- Služba za epidemiologiju i epizootiologiju

- „Podružnica 1“ - Prača

- Zajedničke službe Preduzeća

Organizacione jedinice nemaju svojstvo pravnog lica, a mogu obavljati poslove iz okvira djelatnosti Preduzeća, koje su upisane u Registar kod nadležnog organa u ime i za račun Preduzeća.

Organizacijsku šemu Preduzeća, te obavljanje poslova Preduzeća utvrđuje Uprava posebnom odlukom.

**Član 32.**

Radnik koji rukovodi radom organizacijske jedinice ili podružnice odgovoran je za savjesno obavljanje poslova i organizovanje rada u organizacijskim jedinicama, za rukovođenje tim procesom, za izvršavanje naloga direktora i za postupanje po uputama i smjernicama direktora.

**Član 33.**

Unutrašnja organizacija Preduzeća koncipira se tako da osigurava optimalno izvršavanje planova Preduzeća i ostvarivanje poslovnih ciljeva.

**Član 34.**

Radom svake organizacijske jedinice (službe, sektora, odjeljenja, podružnice, i sl) upravlja rukovodilac jedinice.

Rukovodilac jedinice (šef, upravnik, poslovođa, i sl.) organizuje, rukovodi i koordinira proces rada Preduzeća u skladu sa nalozima direktora.

**Član 35.**

Nadzorni odbor Preduzeća, na prijedlog Uprave, donosi opći akt o unutrašnjoj organizaciji Preduzeća, sistematizaciji radnih mjesta, uvjetima za obavljanjem poslova funkcionalnim vezama i odgovornostima za izvršavanje poslova.

**IX - UPRAVLJANJE I NAČIN DONOŠENJA ODLUKA, SASTAV, NAČIN IMENOVANJA I RAZRJEŠENJA, OVLAŠTENJA I ODGOVORNOSTI ORGANA DRUŠTVA**

**Član 36.**

Organi Preduzeća su:

* Skupština Preduzeća
* Nadzorni odbor Preduzeća
* Uprava Preduzeća (Menadžment), kao organi upravljanja
* Odbor za reviziju

**Član 37.**

Prilikom imenovanja članova Skupštine Preduzeća, osnivač – Skupština Kantona Sarajevo je dužna voditi računa da budu imenovani istaknuti stručnjaci iz istih ili sličnih djelatnosti kojima se bavi Preduzeće.

**1. SKUPŠTINA PREDUZEĆA**

**Član 38.**

Preduzeće ima Skupštinu koja se sastoji od predsjednika i 2 (dva) člana.

Mandat članova Skupštine Preduzeća je 2 (dvije) godine.

**Član 39.**

Imenovanje i razrješenje predsjednika i članova Skupštine Preduzeća vrši se na način da iste na prijedlog Ministarstva privrede, uz saglasnost Vlade Kantona Sarajevo, potvrđuje Skupština Kantona Sarajevo.

Proceduru imenovanja predsjednika i članova Skupštine Preduzeća provodi Ministarstvo privrede Kantona Sarajevo u skladu sa Zakonom o ministarskim, vladinim i drugim imenovanjima Federacije Bosne I Hercegovine (“Službene novine Federacije BiH”, broj: 12/03, 34/03 i 65/13).

**Član 40.**

Predsjednik i članovi Skupštine Preduzeća imaju pravo na naknadu za svoj rad u skladu sa Zakonom o plaćama i naknadama članova organa upravljanja i drugih organa, institucija Kantona Sarajevo, kantonalnih javnih preduzeća i javnih ustanova čiji je osnivač Kanton Sarajevo (“Službene novine Kantona Sarajevo”, br. 10/16).

**Član 41.**

Skupština Preduzeća podnose izvještaj o radu Preduzeća putem Vlade Kantona Sarajevo, Skupštini Kantona Sarajevo, kao Osnivaču.

**Član 42.**

Skupština Preduzeća je nadležna da odlučuje o:

1. Usvajanju godišnjeg izvještaja o poslovanju Preduzeća koji uključuje finansijski izvještaj i izvještaj revizora, Nadzornog odbora Preduzeća i Odbora za reviziju Preduzeća;
2. Rasporedu dobiti;
3. Načinu pokrića gubitka;
4. Kupovini, prodaji, zamjeni ili davanju u lizing, uzimanju ili davanju kredita i drugim transakcijama imovinom, direktno ili posredstvom supsidijarnih društava u toku poslovne godine u obimu većem od 33% knjigovodstvene vrijednosti imovine Preduzeća po bilansu stanja na kraju prethodne godine, na prijedlog Uprave i Nadzornog odbora Preduzeća;
5. Izboru i razrješenju članova Nadzornog odbora Preduzeća pojedinačno;
6. Naknadama članova Nadzornog odbora Preduzeća i Odbora za reviziju Preduzeća;
7. Izboru vanjskog revizora;
8. Izboru i razrješenju članova Odbora za reviziju Preduzeća;
9. Statutu i izmjenama i dopunama odredaba Statuta Preduzeća, kao i o drugim pitanjima o kojima u skladu sa Zakonom ili Statutom Preduzeća, Skupština donosi posebne odluke čiji pravni učinak uključuje izmjenu odgovarajućih odredbi Statuta Preduzeća;
10. Izuzimanju stalnih sredstava Preduzeća;
11. Etičkom kodeksu Preduzeća na prijedlog Nadzornog odbora Preduzeća;
12. Poslovniku Skupštine Preduzeća, Nadzornog odbora Preduzeća i Odbora za reviziju Preduzeća na prijedlog Nadzornog odbora Preduzeća;
13. Planu poslovanja, odnosno Revidiranom planu poslovanja u skladu sa članom 23. Zakona o javnim preduzećima u F BiH;
14. Ostvarivanju zahtjeva Preduzeća prema članovima Uprave Preduzeća i Nadzornog odbora Preduzeća u vezi sa naknadom štete nastale pri osnivanju, kupovini ili vođenju poslovanja Preduzeća;
15. Zastupanju Preduzeća u sudskim postupcima koji se vode protiv članova Uprave Preduzeća ili eventualnim postupcima protiv članova drugih organa Preduzeća;
16. Osnivanju podružnica uz prethodnu saglasnost Osnivača,
17. Drugim pitanjima bitnim za poslovanje Preduzeća u skladu sa Zakonom i Statutom Preduzeća.

Skupština Preduzeća predlaže Skupštini Kantona Sarajevo – Osnivaču donošenje sljedećih odluka o:

1. Povećanju i smanjenju osnovnog kapitala Preduzeća;
2. Spajanju sa drugim društvima i pripajanju drugih društava Preduzeću ili Preduzeća drugom društvu;
3. Promjeni oblika i podjeli Preduzeća;
4. Prestanku Preduzeća sa provođenjem likvidacije i o odobravanju početnog likvidacionog bilansa i završnog računa po okončanju postupka likvidacije;
5. Osnivanju, reorganizaciji i likvidaciji supsidijarnih društava i odobravanju njihovih statuta;
6. Prodaja nekretnina Preduzeća uz saglasnost osnivača Skupštine Kantona Sarajevo.

**2. NADZORNI ODBOR PREDUZEĆA**

**Član 43.**

Preduzeće ima Nadzorni odbor koja se sastoji od predsjednika i 2 (dva) člana, koje imenuje Skupština Preduzeća.

Članovi Nadzornog odbora Preduzeća imenuju se istovremeno na period od 4 (četiri) godine, s tim da po isteku perioda od 2 (dvije) godine od dana imenovanja Skupština Preduzeća glasa o povjerenju članovima Nadzornog odbora Preduzeća.

Isto lice može biti imenovano za člana Nadzornog odbora Preduzeća više puta bez ograničenja.

Postupak imenovanja i razrješenja članova Nadzornog odbora Preduzeća uređuje se Zakonom o privrednim društvima, Zakonom o javnim preduzećima u F BiH i drugim relevantnim propisima.

Za predsjednika i članove Nadzornog odbora ne može biti imenovano lice iz člana 248. Zakona o privrednim društvima (“Službene novine Federacije Bosne i Hrecegovine”, broj 81/15).

**Član 44.**

Prilikom imenovanja članova Nadzornog odbora Preduzeća, Skupština Preduzeća je dužna voditi računa da budu imenovani istaknuti stručnjaci iz istih ili sličnih djelatnosti kojima se bavi Preduzeće.

**Član 45.**

Predsjednik i članovi Nadzornog odbora Preduzeća imaju pravo na naknadu za svoj rad u skladu sa Zakonom o plaćama i naknadama članova organa upravljanja i drugih organa, institucija Kantona Sarajevo, kantonalnih javnih preduzeća i javnih ustanova čiji je osnivač Kanton Sarajevo (“Službene novine Kantona Sarajevo”, br. 10/16).

**Član 46.**

Predsjednik i članovi Nadzornog odbora Preduzeća zaključuju ugovor s Preduzećem koji odobrava Skupština Preduzeća.

Ugovor u ime Preduzeća potpisuje Direktor Preduzeća u skladu sa odobrenjem Skupštine Preduzeća.

**Član 47.**

Skupština Preduzeća može razrješiti predsjednika i članove Nadzornog odbora Preduzeća i prije roka na koji su imenovani kad:

 1. Nadzorni odbor ili njegov član izgubi povjerenje Skupštine Preduzeća;

 2. Skupština Preduzeća odbije usvojiti godišnji izvještaj Preduzeća koji uključuje finansijski izvještaj i izvještaje revizora, Nadzornog odbora Preduzeća i Odbora za reviziju Preduzeća, i

 3. Kad u toku mandata predsjednika ili člana Nadzornog odbora nastupe okolnosti iz člana 248. Zakona o privrednim društvima („Službene novine Federacije BiH“, broj: 81/15)

**Član 48.**

Nadležnosti Nadzornog odbora Preduzeća:

1. Priprema poslovnike i predlaže ih Skupštini Preduzeća;
2. Priprema Etički kodeks i predlaže ga Skupštini Preduzeća;
3. Vrši izbor kandidata Odbora za reviziju Preduzeća i podnosi prijedlog za imenovanje Skupštini Preduzeća;
4. Razmatra provedbeni propis za postupak nabavke i nadzire njegovo provođenje;
5. Daje mišljenje Skupštini Preduzeća o prijedlogu Uprave Preduzeća o rasporedu dobiti;
6. Daje ovlaštenje za aktivnosti koje su ograničene na osnovu odredbi Zakona o javnim preduzećima u F BiH;
7. Nadzire poslovanje Preduzeća, usvaja poslovne strategije društva i planove poslovanja;
8. Nadzire rad Uprave Preduzeća, te odobrava odluke strateškog karaktera;
9. Usvaja izvještaj Uprave Preduzeća o poslovanju po polugodišnjem i godišnjem obračunu sa bilansom stanja i bilansom uspjeha i izvještajem revizije;
10. Podnosi Skupštini Preduzeća godišnji izvještaj o poslovanju Preduzeća koji obavezno uključuje finansijski izvještaj i izvještaje revizora, Nadzornog odbora Preduzeća i Odbora za reviziju Preduzeća;
11. Bira predsjednika Nadzornog odbora Preduzeća;
12. Bira, imenuje i razrješava Upravu Preduzeća;
13. Odobrava kupovinu, prodaju, zamjenu, uzimanje ili davanje u lizing, uzimanje ili davanje kredita i druge transakcije imovinom, direktno ili posredstvom supsidijarnih društava u toku poslovne godine u obimu od 15% do 33% knjigovodstvene vrijednosti ukupne imovine Preduzeća po bilansu stanja na kraju prethodne godine;
14. Predlaže Skupštini Preduzeća kupovinu, prodaju, zamjenu, uzimanje ili davanje u lizing, uzimanje ili davanje kredita i druge transakcije imovinom, direktno ili posredstvom supsidijarnih društava u toku poslovne godine u obimu većem od 33% knjigovodstvene vrijednosti ukupne imovine Preduzeća po bilansu stanja na kraju prethodne godine;
15. Obrazuje povremene komisije i utvrđuje njihov sastav i zadatke;
16. Saziva Skupštinu Preduzeća;
17. Redovno izvještava Skupštinu Preduzeća o svom radu;
18. Daje upute Upravi Preduzeća radi otklanjanja nepravilnosti u radu i
19. Vrši i druge poslove predviđene Zakonom i Statutom Preduzeća.

Nadzorni odbor ima obavezu i odgovornost osigurati:

1. Donošenje poslovnika kojim se utvrđuju operativni i funkcionalni aspekti rada Nadzornog odbora i Uprave u skladu sa Zakonom o javnim Preduzećima u F BiH, te Zakonom o privrednim društvima, Statutom i Etičkim kodeksom,
2. Da je zakonitost poslovnika potvrđena od strane kvalificiranih nezavisnih pravnih savjetnika,
3. Da poslovnici sadrže detaljne odredbe o pravičnom postupku snjenjivanja za odgovorna lica koja su postupala nesavjesno i nepošteno ili su stupila u sukob interesa ili su osuđena zbog krivičnog djela ili novčano kažnjena u skladu sa kaznama utvrđenim zakonom,
4. Da Disciplinski pravilnik Preduzeća, te naprijed navedeni poslovnici sadrže odredbe o isključenju sa posla, te zabranu da se takvo lice zaposli u trajanju od najmanje deset (10) godina, uključujući i dužnost Uprave da za tu svrhu vodi adekvatne kadrovske evidencije,
5. Da se sjednice Nadzornog odbora održavaju najmanje jednom u dva (2) mjeseca,
6. Da poslove iz ovog djelokruga Nadzorni odbor obavlja na sopstvenu inicijativu,
7. Izradu vjerodostojnih računovodstvenih evidencija i finansijskih iskaza sačinjenih u skladu sa Međunarodnim računovodstvenim standardima i Međunarodnim standardima revizije kako se predviđa na osnovu Zakona o računovodstvenim i revizorskim standardima Federacije BiH, iz kojih je vidljiv finansijski status Preduzeća, te koje se daju na uvid svim licima koja imaju legitiman interes u poslovanju Preduzeća. Nadzorni odbor neće delegirati ovu dužnost,
8. Nadzorni odbor ima obavezu i odgovornost izraditi nacrt Etičkog kodeksa koji će sadržavati obavezujuće odredbe. Nadzorni odbor neće delegirati ovu dužnost i
9. Svako kršenje pravila Etičkog kodeksa predstavlja osnov za opoziv člana Nadzornog odbora.

**3. UPRAVA PREDUZEĆA**

**Član 49.**

Upravu Preduzeća čine Direktor i 2 (dva) Izvršna direktora.

Uprava organizira rad i rukovodi poslovanjem, zastupa i predstavlja Preduzeće i odgovara za zakonitost poslovanja.

Postupak izbora, imenovanja, razrješenja, sastav i način odlučivanja Uprave preduzeća utvrđuje se Statutom Preduzeća, a na osnovu javnog konkursa otvorenim izborom tehnički najkvalifikovanijeg kandidata u skladu sa operativnim i poslovnim potrebama Preduzeća.

Mandat članova Uprave Preduzeća je 4 (četiri) godine

**Član 50.**

Djelokrug Uprave je:

1. Organizacija i vođenje poslova Preduzeća, zastupanje i predstavljanje Preduzeća,
2. Izvještavanje Nadzornog odbora Preduzeća na zahtjev istog,
3. Provedba Statuta i Etičkog kodeksa,
4. Izrada i nadgledanje realizacije planova poslovanja,
5. Izrada i provedba propisa za postupak javnih nabavki i provedba Zakona o javnim nabavkama Bosne i Hercegovine („Službeni glasnik BiH“, br. 39/14),
6. Priprema prijedloga o raspodjeli dobiti i pokriću gubitka,
7. Priprema prijedloga cijena proizvoda i usluga,
8. Predlaganje strategije i programa razvoja Preduzeća,
9. Pripremanje pojedinačnih odluka i njihovo izvršavanje kao i donošenje pojedinačnih akata koji nisu u nadležnosti Skupštine ili nekog drugog organa,
10. Zapošljavanje i otpuštanje radnika u skladu sa postupcima utvrđenim u pravilnicima, te važećim zakonima,
11. Zastupanje Preduzeća prema trećim licima,
12. Staranje i odgovornost za zakonitost rada Preduzeća,
13. Distribucija i imeplementacija Etičkog kodeksa,
14. Obezbjeđenje postupanja svih odgovornih lica u skladu sa Etičkim kodeksom, tako što će se protiv lica koja krše navedeni Kodeks provesti disciplinski postupak,
15. Uprava može dužnosti iz tačke 12. i 13. delegirati uz prethodnu pismenu saglasnost Nadzornog odbora Preduzeća, ali ostaje odgovorna za realizaciju istih,
16. Jedino je Uprava nadležna zaključivati ugovore u ime Preduzeća,
17. Drugi poslovi neophodni za nesmetano odvijanje organizacije i vođenja poslovanja Preduzeća,

**Član 51.**

Direktor Preduzeća pisano ovlašćuje jednog od izvršnih direktora da ga zamjenjuje u slučaju spriječenosti i utvrđuje ovlaštenja.

**Član 52.**

Direktor i Izvršni direktori Preduzeća imaju pravo na plaću u skladu sa Zakonom o plaćama i naknadama članova organa upravljanja i drugih organa, institucija Kantona Sarajevo, kantonalnih javnih preduzeća i javnih ustanova čiji je osnivač Kanton Sarajevo (“Službene novine Kantona Sarajevo”, br. 10/16).

**Član 53.**

Direktor Preduzeća je ovlašten da u ime Preduzeća zaključuje ugovore i vrši druge pravne poslove i radnje, kao i da zastupa Preduzeće pred sudom i drugim organima.

Direktor Preduzeća podnosi prijavu za upis u sudski registar i poduzima sve druge radnje vezane za registraciju Preduzeća.

**Član 54.**

Direktor Preduzeća zastupa i predstavlja Preduzeće u unutrašnjem i vanjskotrgovinskom prometu, bez ograničenja.

**Član 55.**

Uprava Preduzeća ima obavezu i odgovornost:

1. Licu koje je otpušteno iz razloga kršenja odredaba ovog Statuta ili pravila Etičkog kodeksa i ispraćeno van poslovnih prostorija u pratnji obezbjeđenja Preduzeća na dan suspenzije/raskida Ugovora, bude spriječen ponovni ulazak u bilo kojem svojstvu u prostorije Preduzeća;

2. Trajno onemogući ponovno zapošljavanje lica na bilo koju poziciju u periodu koji ne može biti kraći od 10 ( deset) godina;

3. Osigurati odgovarajuću arhivu o zaposlenicima sa detaljnim podacima o otpuštanju navedenih osoba za period od 10 (deset) godina;

4. Da se navedenim otpuštenim licima, od momenta izvršenog kršenja radne dužnosti ne vrše isplate bilo u novcu ili umjesto toga u stvarima;

5. Uprava može delegirati bilo koju od obaveza navedenu u tački 1. ovog člana pod uvjetom jednoglasne pismene odluke članovima Nadzornog odbora, ali će ista ostati odgovorna za izvršenje svih navedenih obaveza i odgovornosti.

**Član 56.**

Uprava se bira i imenuje i razrješava u skladu sa postupkom utvrđenim u Statutu Preduzeća, na osnovu Javnog konkursa, otvorenim izborom tehnički najkvalifikovanijeg kandidata, u skladu sa operativnim i poslovnim potrebama Preduzeća. Sva postavljanja biti će provedena na način koji će dopustiti da ista budu predmet ispitivanja od strane treće strane koja nije učestvovala u izboru i postavljanju.

Upravu bira Nadzorni odbor na prijedlog Komisije za izbor i imenovanje Uprave Kantonalnog javnog preduzeća „Veterinarska stanica“ d.o.o. Sarajevo u skladu sa Poslovnikom o radu Komisije za izbor i imenovanje Uprave Kantonalnog javnog preduzeća „Veterinarska stanica“ d.o.o. Sarajevo.

Izbor i postavljanje izvršnih direktora, vrši se na prijedlog direktora Preduzeća.

Protiv odluke Nadzornog odbora o izboru i imenovanju Uprave preduzeća, nezadovoljna strana svoja prava može ostvariti u postupku pred nadležnim sudom.

**Član 57.**

Konkurs za imenovanje direktora i izvršnog direktora sadrži: opis upražnjene pozicije uključujući i pojedinosti o ulozi potencijalnoga kandidata, opšte i posebne uslove utvrđene ovim Statutom, spisak potrebnih dokumenata, rok za podnošenje prijave na Konkurs, adresu na koju se prijava dostavlja, naznaku da oni podnosioci sa kojima se ne stupi u kontakt u određenom roku, a nakon roka za podnošenje prijava, neće biti uzete u razmatranje u daljem procesu imenovanja.

**Član 58.**

Ukoliko mjesto direktora Preduzeća ili izvršnog direktora ostane upražnjeno, odnosno nepopunjeno, do popune istog imenuje se vršilac dužnosti direktora, odnosno izvršnog direktora Preduzeća.

Vršioca dužnosti direktora Preduzeća, odnosno izvršnog direktora imenuje Nadzorni odbor na period do 3 (tri) mjeseca. Vršilac dužnosti direktora Preduzeća, odnosno vršilac dužnosti izvršnog direktora ima sva prava i obaveze koje ima direktor, odnosno izvršni direktor Preduzeća.

**Član 59.**

Za direktora i izvršnog direktora Preduzeća ne mogu biti imenovana lica koja su:

 - Osuđivana za krivično djelo i za privredni prestup nespojiv sa dužnošću Uprave,

 - Kojima je presudom Suda zabranjeno obavljanje aktivnosti u nadležnosti Uprave,

 - Starija od 65 (šezdesetpet) godina na dan imenovanja,

 - Koja vrši funkciju u političkoj stranci.

**Član 60.**

Za direktora može biti imenovano lice koje pored opštih uslova, propisanih Zakonom, ispunjava i sljedeće uslove:

* Da ima završenu visoku školsku spremu (VSS) veterinarskog smjera,
* Da ima najmanje 5 (pet) godina radnog iskustva u struci, od čega najmanje 3 (tri) godine na rukovodnim poslovima,
* Da ponudi Program rada i razvoja Preduzeća u mandatnom periodu,
* Da ima stručna znanja iz oblasti veterinarske djelatnosti.

**Član 61.**

Za izvršnog direktora može biti imenovano lice koje pored opštih uslova, propisanih Zakonom, ispunjava i sljedeće uslove:

* da ima završenu visoku školsku spremu (VSS) veterinarskog ili poljoprivrednog smjera,
* da ima najmanje 5 (pet) godina radnog iskustva u struci, od čega najmanje 3 (tri) godine na rukovodnim poslovima,
* da poznaje proces rada Preduzeća,
* da ima stručna znanja iz oblasti veterinarske djelatnosti.

**Član 62.**

Nadzorni odbor istovremeno sa donošenjem Odluke o raspisivanju Konkursa donosi Odluku o imenovanju komisije za izbor.

Komisija za izbor ima 3 (tri) člana. U komisiju za izbor se imenuju članovi koji posjeduju stručno znanje u odgovarajućim oblastima.

**Član 63.**

Mandat direktora i izvršnog direktora traje 4 (četiri) godine.

Mandat direktora i izvršnog direktora može prestati prije isteka perioda imenovanja i to:

- Ostavkom;

- Razrješenjem;

- Prestanka radnog odnosa po drugom osnovu;

- Nastupanjem smetnji za obavljanje funkcije člana Uprave u skladu sa Zakonom.

**Član 64.**

Položaj, ovlaštenja, odgovornosti i prava direktora Preduzeća uređuju se Ugovorom između Nadzornog odbora i direktora Preduzeća.

Plaća i druga materijalna prava izvršnog direktora uređuju se Ugovorom između direktora Preduzeća i izvršnog direktora, uz prethodno odobrenje Nadzornog odbora.

Direktora preduzeća, u slučaju spriječenosti obavljanja funkcije, zamjenjuje izvršni direktor u obimu kojem ga ovlasti direktor pismeno.

**Član 65.**

Izvršni direktori imenuju se u skladu sa odredbama ovog Statuta, a njihov rad i ovlaštenja biti će utvrđeni posebnom odlukom direktora Preduzeća.

Izvršni direktori u granicama svojih ovlaštenja su ograničeni u raspologanju novčanim sredstvima Preduzeća do iznosa od 5.000,00 (pet hiljada) KM.

Rukovodilac podružnice u granicama svojih ovlaštenja može raspolagati sa novčanim sredstvima Preduzeća do iznosa od 5.000,00 (pet hiljada) KM.

Izvršni direktori i Rukovodilac podružnice se upisuju u sudski registar sa ograničenjem iz stava 2. ovog člana.

**4. ODBOR ZA REVIZIJU**

**Član 66.**

U preduzeću se formira Odbor za reviziju.

Odbor za reviziju Preduzeća ima 3 (tri) člana.

Postupak izbora, imenovanja, razrješenja, sastav i način odlučivanja Odbora za reviziju Preduzeća utvrđuje se Statutom Preduzeća.

**Član 67.**

Predsjednik i članovi Odbora za reviziju Preduzeća imaju pravo na naknadu za svoj radu u skladu sa Zakonom o plaćama i naknadama članova organa upravljanja i drugih organa, institucija Kantona Sarajevo, kantonalnih javnih preduzeća i javnih ustanova čiji je osnivač Kanton Sarajevo (“Službene novine Kantona Sarajevo”, br. 10/16).

**Član 68.**

Odbor za reviziju je dužan izvršiti reviziju polugodišnjeg i godišnjeg obračuna i istovremeno kontrolu usklađenosti poslovanja Preduzeća i funkcioniranja organa Preduzeća u skladu sa Zakonom o privrednim društvima (“Službene novine Federacije BiH”, broj: 81/15), drugim relevantnim propisima i osnovnim principima Preduzeća najkasnije 8 (osam) dana po okončanju revizije.

**Član 69.**

Odbor za reviziju Preduzeća ima odgovornosti i obaveze:

1. Imenovati vanjskog revizora,
2. Imenovati Direktora odjela za internu reviziju na osnovu javnog konkursa za izbor tehnički najbolje kvalifikovanog kandidata, ukoliko Ured za reviziju instistucija u Federaciji Bosne i Hercegovine nije upoznao Preduzeće sa svojom namjerom da izvrši imenovanje u roku od 30 dana od dana kada je Generalni revizor obaviješten o razrješenju lica na toj poziciji,
3. Razmotriti godišnju studiju rizika i plan revizije u kojima su prikazane pojedinosti u pogledu rizičnih područja i revizija koje će se izvršiti, te osigurati da prijavljena pitanja budu bez odlaganja i na odgovarajući način korigovana,
4. Razmotriti Strategiju rizika i plan revizije, i postići sporazum sa Generalnim revizorom po pitanju obrade, isključivo u slučaju kada je Generalni revizor imenovao Direktora Odjela za internu reviziju Preduzeća,
5. Osigurati da Odjel za internu reviziju izvrši svoj posao u skladu sa planom revizije,
6. Osigurati da interne kontrole u Preduzeću budu adekvatne i da funkcioniraju kako je predviđeno,
7. Podnositi Nadzornom Odboru Preduzeća sažete mjesečne izvještaje o svojim sastancima svakog mjeseca,
8. Konsultovati se sa Genralnim revizorom u pogledu nezavisne revizorske organizacije ili strukovne stručne grupe koja vrši stručno unutrašnje strukovno ocjenjivanje Odjela za internu reviziju svake 2 (dvije) do 3 (tri) godine,
9. Osigurati da Odjel za internu reviziju obavlja svoje obaveze u skladu sa međunarodnim revizorski standardima.

**X -NAČIN INFORMIRANJA OSNIVAČA O POSLOVANJU PREDUZEĆA**

**Član 70.**

Skupština Preduzeća podnosi Skupštini Kantona Sarajeva kao osnivaču Izvještaj o radu i poslovanju Preduzeća najmanje jednom godišnje.

Preduzeće planira poslovanje i razvoj Preduzeća izradom, realizacijom i nadzorom trogodišnjeg plana poslovanja, koji se ima usaglašavati sa tržišnim uslovima poslovanja, odnosno vršiti revidiranje istog na godišnjem nivou, vodeći računa o optimalnom korištenju sredstava i drugih resursa Preduzeća.

Plan poslovanja Preduzeća će sadržavati sve elemente koji inače ulaze u sastav takvih planova, a naročito će sadržavati:

* Predviđanje prihoda i rashoda;
* Kapitalne izdatke predložene za period koji plan poslovanja obuhvata;
* Izvor finansija predloženih za kapitalne izdatke, te druge poslovne ciljeve;
* Sve zajmove i kredite čije je uzimanje planirano u periodu koji plan poslovanja obuhvata;
* Garancije čije je davanje predloženo za osiguranje tih kredita;
* Prijedloge za osnivanje ili kupovinu novih preduzeća ili poslova (bilo u cjelini ili djelimično) ili prodaju bilo kojeg od zavisnih preduzeća (tj. supsidijara) Preduzeća, te kadrovsku popunu kao i prate će rashode za ovakve aktivnosti;
* Prijedloge za korištenje i raspodjelu dobiti za period koji obuhvata plan poslovanja;
* Predviđene finansijske izvještaje, funkcionalni i glavni budžet sa polugodišnjim analizama i budžet obrtnog kapitala koji odražavaju planirane aktivnosti Preduzeća i sa tim aktivnostima povezane prihode i rashode;
* Plan nabavki roba, radova i usluga;
* Zapošljavanje, kao i predviđene troškove za isto.

O radu i poslovanju Preduzeća vode se poslovne knjige u skladu sa Zakonom. Preduzeće je dužno za svaku poslovnu godinu, u skladu sa važećim zakonskim propisima, sastaviti periodični obračun i završni račun.

**Član 71.**

Organi Preduzeća su odgovorna za potpuno i pravovremeno informisanje Ministarstva privrede Kantona Sarajevo i Skupštine Kantona Sarajevo o poslovanju Preduzeća, a posebno ako se u poslovanju Preduzeća iskažu negativni rezultati.

**Član 72.**

Informisanje Ministarstava privrede Kantona Sarajevo i Skupštine Kantona Sarajevo vrši se na jedan od propisanih načina uručenja pismena.

**XI - OPĆI AKTI PREDUZEĆA**

**Član 73.**

Opći akti Preduzeća su:

* Statut,
* Pravilnici,
* Odluke Skupštine, Uprave, Nadzornog odbora, kojim se na opšti način uređuju određena pitanja ili odnosi u Preduzeću.

**Član 74.**

Nakon usvajanja od strane nadležnog organa, interni opći akti objavljuju se na oglasnoj ploči Preduzeća.

Interni opći akti Preduzeća stupaju na snagu po isteku osam dana od dana objavljivanja.

Interni opći akti Preduzeća ne mogu imati povratno dejstvo.

Izuzetno od odredbi prethodnog stava ovog člana interni opći akti ili pojedine njihoveo dredbe mogu imati povratno dejstvo ako priroda odnosa koji se uređuju to dopušta, ako se time ne dira u prava i obaveze trećih lica i ako se time ne umanjuju stečena prava radnika.

Tumačenje internih općih akata daje organ koji ih je donio.

**XII - PRAVA RADNIKA**

**Član 75.**

Radnici Preduzeća imaju prava, obaveze i odgovornosti utvrđene Zakonom o radu, Kolektivnim ugovorom, Pravilnikom o radu i Ugovorom o radu.

**XIII - USVAJANJE I PRIMJENA ETIČKOG KODEKSA**

**Član 76.**

Preduzeće je dužno usvojiti Etički kodeks koji predstavlja integralni dio obaveza i odgovornosti članova Uprave i Nadzornog odbora za svo vrijeme trajanja njihovog angažmana u Preduzeću.

Etički kodeks Preduzeća sadržavat će pravila o konfliktu interesa, povezanim licima, povjerljivosti, pravednom postupanju, zaštiti i ispravnoj upotrebi sredstava Preduzeća, postupanju u skladu sa važećim propisima kao i internim aktima Preduzeća, prijavljivanju nezakonitog i neetničkog ponašanja, odobravanju kredita povezanim licima i članovima Nadzornog odbora, upoznavanju sa pravilima Etičkog kodeksa Preduzeća, te nemogućnosti odricanja od istih.

**XIV – POSLOVNA TAJNA**

**Član 77.**

Poslovnom tajnom smatraju se informacije, dokumenti i podaci o poslovanju Preduzeća, čije bi saopštavanje ili davanje na uvid trećem licu, bez saglasnosti Uprave, prouzrokovalo štetu interesima i poslovnom ugledu Preduzeća.

Općim aktom Preduzeća utvrdiće se informacije, dokumenti i podaci koji predstavljaju poslovnu tajnu.

Informacije, dokumente i podatke koji se smatraju poslovnom tajnom, može drugim licima saopštavati Uprava, kao i lica određena općim aktom o poslovnoj tajni.

Poslovnu tajnu su dužni čuvati svi radnici, članovi organa Preduzeća, kao i lica angažovana u Preduzeću po bilo kojem osnovu.

**Član 78.**

Dužnost čuvanja poslovne tajne traje i poslije prestanka ugovora, isteka mandata i angažmana u organima

Preduzeća najmanje tri godine poslije prestanka radnog odnosa, odnosno prestanka angažmana u Preduzeću.

Osoba koja prekrši obavezu čuvanja poslovne tajne snosi radno-pravnu i materijalnu odgovornost utvrđenu aktom iz stava (2) ovog člana.

**XV – JAVNOST RADA, IZVJEŠTAVANJE I OGRANIČENJA IZVJEŠTAVANJA**

**Član 79.**

Informacije o radu Preduzeća dostupne su javnosti, u skladu sa važećim propisima.

**Član 80.**

Izvještavanja u Preduzeću su sljedeća:

Uprava ima obavezu redovno izvještavati Nadzorni odbor, a na zahtjev Nadzornog odbora dužna je dostaviti izvještaj u roku od 15 (petnaest) dana od dana dostavljanja zahtjeva.

Uprava je obavezna pismeno izvijestiti Nadzorni odbor o saznanjima ili nedjelotvornom ponašanju, koje direktno ili indirektno utiče na poslovanje Preduzeća.

**Član 81.**

U pogledu nadležnosti za smjenjivanje člana/članova organa upravljanja primjenjuju se važeći propisi, a procedura će biti propisana poslovnikom o radu svakog pojedinog organa upravljanja.

**XVI – ZABRANJENE I OGRANIČENE AKTIVNOSTI PREDUZEĆA**

**Član 82.**

Preduzeću nije dopušteno:

* Davanje kredita ili pozajmica zaposlenicima Preduzeća ili trećim licima ili davanje garancija ili osiguranja za kredite osim u procesu prestruktuiranja kada Preduzeće može izvršiti ulaganje ili dati pozajmicu privrednom društvu isključivo na osnovu odluke skupštine preduzeća,
* Davanjem putem donacija u suprotnosti sa odredbama važećih propisa o dodjeli sredstava ili donacijama,
* Isplata plaća zaposlenicima na bilo kakvoj listi čekanja,
* Isplata plaća zaposlenicima bez uplate doprinosa u skladu sa važećim zakonskim propisima,
* Učešće u postupku javne nabavke u svojstvu ponuđača bilo kojeg lica koje je pripremilo poziv za tender,
* Vršenje izmjena ili dopuna bilo kojem, već zaključenom ugovoru o nabavci, osim ako nisu izvršene u skladu sa važećim zakonima o nabavci,
* Prihvat plaćanja sredstvom koje zamjenjuje novac, plaćanja u nature ili gotovinskom ekvivalentu,
* Investiranje iz kratkoročnih izvora sredstava Preduzeća, osim kada se radi o odobrenim investicijama prema definiciji datoj u važećim zakonima koji regulišu tu oblast,
* Zaključenje ugovora o raspolaganju sa ukupnom vrijednošću većom od 10.000,00 KM, bez potpisa direktora i dogovorenog člana Uprave,
* Obnavljanje ili materijalno mijenjanje postojećih zajmova dodijeljenih povezanim licima ili trećim stranama.

**Član 83.**

Preduzeće može poduzimati sljedeće aktivnosti, isključivo uz pismeno ovlaštenje Nadzornog odbora:

* Izmirenje duga prema povjeriocu Preduzeća plaćanjem trećem licu (ugovor o cesiji duga),
* Prebijanje duga prema nekoj stranci sa dugovima te iste strane koja je iz tog razloga istovremeno i povjerilac i dužnik Preduzeća (ugovori o prostoj kompenzaciji),
* Učešće u aranžmanu višestrukog prebijanja dugova između više strana bilo da je isti aranžman organizirala Vlada ili drugi organ (ugovori o multilateralnoj, odnosno višestranoj kompenzaciji),
* Izmirenje duga prema Preduzeću u slučaju da dužnik plaća povjeriocu Preduzeća,
* Otpis potraživanja,
* Zaključivanje ugovora o izmirenju dospjeloga duga prema Preduzeću, pod povoljnijim uslovima koje utvrđuje Federacija Bosne i Hercegovine.

**Član 84.**

Nadzorni odbor i Uprava imaju obavezu i odgovornost osigurati da Preduzeće postupa u skladu sa odredbom ovog Statuta.

**XVII –PRIMJENA KNJIGOVODSTVENIH, FINANSIJSKIH I RAČUNOVODSTVENIH STANDARDA**

**Član 85.**

Nadzorni odbor Preduzeća ima obavezu i odgovornost da:

* Organizuje pripremu istinitih računovodstvenih izvještaja i finansijskih iskaza sačinjenih u skladu sa Međunarodnim računovodstvenim standardima, kao i propisima o računovodstvenim i revizorskim standardima Federacije Bosne i Hercegovine, iz kojih su vidljive finansijske pozicije Preduzeća, te koje su otvorene za pregled od strane svih lica koji imaju pravni interes u poslovanju Preduzeća,
* Nadzire Odbor za reviziju u njihovom radu, zadacima i izvještajima,
* Nadzire rad Uprave u primjeni preporuka datih od strane revizora u datim rokovima,
* Vrši pregled završnog izvještaja revizora.

Uprava ima obavezu i odgovornost da izvršava preporuke revizora u datim rokovima za izvršenje

**XVIII – ZAŠTITA ŽIVOTNE SREDINE**

**Član 86.**

Preduzeće je u obavljanju svoje djelatnosti i poslova dužno preduzimati sve mjere zaštite i unaprjeđenja radne i životne sredine u skladu sa važećim propisima.

Preduzeće je dužno da se pridržava mjera zaštite i unaprjeđenja životne sredine i da se u skladu sa tim mjerama donese Pravilnik o mjerama zaštite radne i životne sredine u uslovima ekološkog okruženja u kojem posluje.

**XIX – NAČIN PRISTUPANJA PREDUZEĆU I PRESTANAK ČLANSTVA U PREDUZEĆU**

**Član 87.**

Preduzeće može samostalno ili sa drugim društvima osnivati nova preduzeća, spojiti se ili pripojiti drugom društvu na osnovu Odluke Skupštine Preduzeća i uz Saglasnost Skupštine Kantona Sarajevo, a na prijedlog direktora uz pribavljeno mišljenje Nadzornog odbora i Odbora za reviziju.

Preduzeće može osnivati ili kupovati druga preduzeća u skladu sa zakonom, ako su kumulativno ispunjeni sljedeći uslovi:

* da je preduzeće koje se osniva, odnosno koje se kupuje, direktno vezano za registrovane djelatnosti Preduzeća, i
* ako će se osnivanjem, odnosno kupovinom drugog preduzeća, ostvariti direktna korist Preduzeću, odnosno ukoliko će se osnivanjem ili kupovinom drugog društva postići najracionalnija iskorištenost postojećih kapaciteta Preduzeća.

**Član 88.**

Članstvo u Preduzeću se stječe:

* Nastankom Preduzeća (osnivanjem, preoblikovanjem),
* Pristupom Preduzeću novog člana koji odgovara za obaveze kao i član preduzeća,
* Prenosom udjela na novog člana (ustupanjem-sklapanjem ugovora o prenosu udjela uz suglasnost osnivača),
* Sljednici pravne osobe.

Prestanak članstva u Preduzeću:

* Prijenosom udjela na drugu osobu,
* Otkazom člana društva ili njegovog vjerovnika,
* Isključenjem člana iz društva,
* Smrću člana fizičke osobe i prestankom člana društva pravne osobe,
* Istupanjem člana.

**XX – SPAJANJE, PRIPAJANJE, PODJELA, PROMJENA OBLIKA I PRESTANAK PREDUZEĆA**

**Član 89.**

Odluku o promjeni oblika, spajanju, pripajanju i podjeli donosi Skupština Kanona Sarajevo na osnovu plana reorganizacije koji se dostavlja najmanje 30 dana prije datuma odlučivanja.

**Član 90.**

Preduzeće se može spojiti sa drugim javnim preduzećem ili se pripojiti jednom od njih.

Spajanjem Preduzeća sa drugim javnim preduzećem, spojena javna preduzeća prestaju postojati, a novo javno preduzeće postaje njihov pravni sljednik.

Preduzeće se može pripojiti drugom javnom preduzeću, čime prestaje postojati, a javno preduzeće kome je pripojeno postaje njegov pravni sljednik.

**Član 91.**

Preduzeće se može podijeliti na više javnih preduzeća, čime prestaje postojati, a nova javna preduzeća postaju njegovi pravni sljednici sa solidarnom odgovornošću.

**Član 92.**

Preduzeće može promijeniti oblik u dioničko društvo na osnovu odluke Skupštine Kantona Sarajevo.

Zapisnik o promjeni oblika moraju potpisati svi članovi prisutni pri odlučivanju.

**Član 93.**

Preduzeće prestaje gubitkom svojstva pravnog lica.

Preduzeće prestaje na dan upisa prestanka Preduzeća u sudski registar.

Preduzeće prestaje u skladu sa zakonom i Statutom Preduzeća:

* Spajanjem, pripajanjem i podjelom,
* Odlukom Skupštine,
* Odlukom suda,
* Stečajem,
* Odluka o prestanku Preduzeća dostavlja se u sudski registar najkasnije 8 (osam) dana od dana donošenja.

**XXI – POSTUPAK IZMJENA I DOPUNA STATUTA**

**Član 94.**

Izmjene i dopune ovog Statuta mogu predlagati organi Preduzeća i njihovi članovi kada takva obaveza nastaje po zakonu ili je opravdana radi regulisanja i utvrđivanja odnosa u Preduzeću i drugih značajnih pitanja za rad i poslovanje Preduzeća.

Odluku o izmjenama i dopunama ovog Statuta donosi Skupština preduzeća.

**Član 95.**

Izmjene se donose u obliku statutarne Odluke.

**Član 96.**

Vjerodostojno tumačenje Statuta daje Skupština Preduzeća.

**XXII – PRELAZNE I ZAVRŠNE ODREDBE**

**Član 97.**

Stupanjem na snagu ovog Statuta prestaje da važi Statut Kantonalnog javnog preduzeća „Veterinarska stanica“ d.o.o., broj: OPU-IP-213/09 od 14.10.2009. godine.

**Član 98.**

Preduzeće je dužno donijeti i uskladiti ostale akte u skladu sa ovim Statutom u roku od 3 (tri) mjeseca od dana stupanja na snagu ovog Statuta.

**Član 99.**

Ovaj Statut stupa na snagu danom donošenja.

Broj: 1208/18

U Sarajevu, 20.11.2018. godine

PREDSJEDNIK SKUPŠTINE

 Prof.dr. Hamdija Čivić